नाबालिग चला रहे ऑटो आए दिन हो रहे हादसे
शहर की सड़कों पर नाबालिग ड्राइवर ऑटो चला रहे हैं। ड्राइविंग में हाथ साफ नहीं होने के कारण इन नाबालिग ड्राइवरों से दुर्घटना हो रही हैं, इस कारण ऑटो सवार लोग व पैदल चलने वाले राहगीर घायल हो रहे हैं। बावजूद इसके ट्रैफिक पुलिस द्वारा इन नाबालिग ड्राइवर के विरुद्ध कार्रवाई करने के लिए अभियान नहीं चलाया जा रहा है। ट्रैफिक के नियम की जानकारी न होने की वजह से नाबालिग ड्राइवर सड़क पर कहीं भी ऑटो रोक देते हैं, जिससे आए दिन ट्रैफिक जाम लग रहा है।
ट्रैफिक पुलिस के रिकॉर्ड के अनुसार शहर में 800 ऑटो चल रहे हैं। इसमें से सौ ऑटो ऐसे हैं, जिनके पास या तो परमिट नहीं है या उनकी फिटनेस खराब है। बावजूद इसके यह ऑटो शहर की सड़क पर दौड़ रहे हैं। सबसे बड़ी समस्या इन दिनों नाबालिग ऑटो ड्राइवरों की है। ऑटो का संचालन नाबालिग लड़के कर रहे हैं। इन पर नाबालिग लड़के ही क्लीनर के रूप में तैनात हैं, जिससे आए दिन ऑटो से दुर्घटना होने के मामले सामने आ रहे हैं।
hin_Deva hin_Deva hin_Deva